Document ID: 32009R0709

РЕГЛАМЕНТ (ЕО) № 709/2009 НА КОМИСИЯТА
от 5 август 2009 година
за изменение на Регламент (ЕО) № 43/2009 на Съвета по отношение на ограниченията върху улова на норвежки паут в зона IIIа на ICES и във водите на ЕО от зони IIа и IV на ICES
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 43/2009 на Съвета от 16 януари 2009 г. за установяване на възможностите за риболов на определени рибни запаси и групи от рибни запаси за 2009 г. и свързаните с тях условия, приложими във водите на Общността и за корабите на Общността във води, които подлежат на ограничения на улова (1), и по-специално член 5, параграф 5 от него,
като има предвид, че:
(1)
Предварителните ограничения върху улова на запаса от норвежки паут в зона IIIa на ICES и във водите на ЕО от зони IIa и IV на ICES са посочени в приложение IA към Регламент (ЕО) № 43/2009.
(2)
Съгласно член 5, параграф 5 от посочения регламент Комисията може да преразгледа тези ограничения върху улова в светлината на научната информация, събрана през първата половина на 2009 г.
(3)
Предвид информацията, събрана през първата половина на 2009 г., следва да бъдат определени окончателните ограничения върху улова на норвежки паут в съответните зони.
(4)
Научно-техническият и икономически комитет по рибарство счита, че улов до 157 000 тона през 2009 г. в зона IIIa на ICES и във водите на ЕО от зони IIa и IV на ICES би съответствал на смъртност от риболов в размер на 0,6 и се очаква запасът да се запази над предпазните равнища.
(5)
Запасите от норвежки паут в Северно море се делят с Норвегия, но в момента не се управляват съвместно от двете страни. Мерките, предвидени в настоящия регламент, следва да бъдат в съответствие с консултациите, проведени с Норвегия съгласно условията на съгласувания протокол за заключенията от консултациите в областта на рибарството между Европейската общност и Норвегия от 10 декември 2008 г.
(6)
Вследствие на това делът на Общността в общия допустим улов (ОДУ) на норвежки паут в зона IIIа на ICES и във водите на ЕО от зони IIа и IV на ICES следва да бъде определен на 75 % от 157 000 тона.
(7)
Съгласно член 5, параграф 7 от Регламент (ЕО) № 43/2009 ограниченията върху улова на запаса от меджид в зона IIIа на ICES, на запаса от меджид в зона IV на ICES и във водите на ЕО от зона IIа на ICES, на запаса от пикша в зона IIIа на ICES и във водите на ЕО от зони IIIb, IIIc и IIId на ICES и на запаса от пикша в зона IV на ICES и във водите на ЕО от зона IIа на ICES могат да бъдат преразгледани от Комисията, като следствие от преразглеждане на ограниченията върху улова на запаса от норвежки паут, за да бъде взет под внимание промишленият прилов на тези запаси в рамките на риболова на норвежки паут. Все пак такова преразглеждане би довело до намаляване на количествата пикша и меджид, разтоварвани на сушата за консумация от човека, и до увеличаване на количествата, разтоварвани на сушата за промишлени цели. Следователно е за предпочитане ограниченията върху улова на тези запаси да не бъдат променяни, а риболовът на норвежки паут да бъде спрян веднага след достигане на съществуващите оценки на равнищата на прилов на пикша и меджид.
(8)
Ограниченията върху улова на запасите от меджид и пикша в зона IIIa на ICES и във водите на ЕО от зони IIIb, IIIc и IIId на ICES следва да не бъдат променяни през останалата част на 2009 г. и предвид ограничените видове риболов на норвежки паут в тези зони, както и в отсъствието на нови прогнози за прилова на пикша и меджид при други видове промишлен риболов в тези зони.
(9)
Норвежкият паут е вид с кратък живот. Следователно новите ограничения върху улова следва да се приложат колкото е възможно по-бързо, с цел да се осигури непрекъснатост на този вид риболовна дейност.
(10)
Поради това приложение IA към Регламент (ЕО) № 43/2009 следва да бъде съответно изменено.
(11)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Приложение IA към Регламент (ЕО) № 43/2009 се изменя съгласно приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 август 2009 година.

Labels: 11
6